Sellebakk ligger på østsiden av Glomma, tvers overfor Lisleby, som ligger på vestsiden. Bebyggelsen strekker seg fra elven og østover til den møter riksvei 111. Området øst for riksveien regnes som en del av Sellebakk, men kalles også Kjølberg. Sellebakk torg er det vestlige endepunktet for fylkesvei 113. Fergeforbindelsen mellom Sellebakk og Lisleby ble i 2013 gjenåpnet etter å ha vært innstilt i over 20 år.